 ንግሆ 18 መስከረም 2001 ሬድዮ ድምጺ ሓፋሽ ኤርትራ ብመገዲ ናይቲ ረፍዲ ኣንባቢ ዜና ዝነበረ ጋዜጤኛ ነብስሄር ሰሎሙን ኣበራ ጋዜጣታት ብሕቲ ሕጊ ሃገርን ሕጊ ፕረስን ብምጽራረን ብሕጊ ንኽሰርሓ ዝተውሃበን ተደጋጋሚ መዘኻኸርን ዕድልን ብምንጻገን ካብ ሎሚ 18 መስከረም 2001 ጀሚሩ ንግዚኡ ደው ንኽብላ መንግስቲ ኤርትራ ወሲኑ ኣሎ ዝብል ዜና ተሰሚዑ መንግስቲ ንግዚኡ እየን ተዓጽን እንድዩ ኢሉ ነይሩ እቲ ንግዚኡ ዝተባህለ ግን እነሀለ 18 ዓመቱ ኮይኑ ይብል ካልድ ብጉጅለ 15 ዝፍለጡ ላዕለዎት ሚኒስተራትን ኣዝዝቲ ሰራዊትን ዝርከብዎም ኣብ መንግስቲ ጽገናታት ክግበር ሕቶ ድሕሪ ምቕራቦም ብወገን መንግስቲ ኤርትራ ኣብ ዶባዊ ኵናት ተጸሚዳ እንከላ ጠሊሞምን ክሒዶምን ዝብል ጎስጓስ ስለዝተጀመረ ነብሶም ክኸላኸሉን ሓሳባቶም ናብ ህዝቢ ከብጽሑን ምስዘን ናይ ውልቂ ጋዜጣታት ቃለ መሕተት ክገብሩ ጀሚሮም ጀነራል ዑቕበ ኣብርሃ ካብ ኣባላት ጉጅለ 15 ምስ ናይ ብሕቲ ጋዜጣታት ቃል መሕትት ዝገበረ ናይ መጀመርታ ምንባሩ ካልድ ነቲ ኣጋጣሚ ብኸምዚ ይዝክሮ ኣብ ሓዳስ ኤርትራ ጀነራል ዑቕበ ኣብራሃ ኣብ ኮርፖሬሽን ቀይሕ ባሕሪ 09 ገንዘብ ኣጣፋፊኡ ዝብል ጽሑፍ ስለ ዝወጽአ ነብሰይ ክከላኸል ኢሉ ኣብ ሓዳስ ኤርትራ ስለዘይተፈቐደሉ ኣብቲ ጋዜጣ ሓቢርዎ ከም ዝነበረ ናብ ጋዜጣ ቀስተ ደበና መጺኡ ቃለ መሕተት ገይሩ እቲ ሓቂ እዩ ዝበሎ ተዛሪቡ ይብል ጋዜጣታት ናይ ብሕቲ ድሕሪ ምዕጻወንን እቶም ካብ ኤርትራ ከይወጽኡ ዝጸንሑ ጋዜጤኛታት እውን ምስ ተኣሰሩ ብወገን መንግስቲ እዘን ጋዜጣታት ብናይ ደገ መንግስታት ይምወላ ምንባረንን ንህዝቢ ንምንዓብ ይሰርሓ ምንባረንን ብተደጋጋሚ ይግለጽ ነይሩ እዩ እዘን ጋዜጣታት እዚአን ኣብ ከምዚ ዝኣመሰለ ተግባር ተዋፊረን እንድሕር ነይረን መንግስቲ ከሳሲ መንግስቲ ፈራዲ ክኸውን ኣይምተገበኦን ይከሰሳ! 